b'\n_START_ARTICLE_\nPreadaptaci\xc3\xb3\n_START_PARAGRAPH_\nLapreadaptaci\xc3\xb3 en la biologia evolutiva \xc3\xa9s un terme relacionat amb l\'exaptaci\xc3\xb3 i descriu una situaci\xc3\xb3 on una esp\xc3\xa8cie evoluciona per a fer servir una estructura preexistent o caracter\xc3\xadstica fenot\xc3\xadpica heretada d\'un ancestre per a una funci\xc3\xb3 potencialment no relacionada. Un exemple d\'una preadaptaci\xc3\xb3 \xc3\xa9s la dels dinosaures que havien fet servir les plomes per a\xc3\xafllament t\xc3\xa8rmic i despr\xc3\xa9s es varen fer servir per a volar, o les gl\xc3\xa0ndules sudr\xc3\xadpares dels mam\xc3\xadfers que es van transformar en gl\xc3\xa0ndules mam\xc3\xa0ries. _NEWLINE_Un altre exemple \xc3\xa9s la hip\xc3\xb2tesi proposada pel zo\xc3\xb2leg Jonathan Kingdon sobre que els primers humans que van passar a ser b\xc3\xadpedes perqu\xc3\xa8 tombaven les pedres i les fulles cercant aliments com per exemple els cucs i els cargols i la posici\xc3\xb3 b\xc3\xadpeda amb els peus plans era millor per a fer aix\xc3\xb2. _NEWLINE_Els artr\xc3\xb2podes proporcionene ls primers f\xc3\xb2ssils indiscutibles d\'animals terrestres des de 419 milions d\'anys (Siluri\xc3\xa0 tard\xc3\xa0). Els artr\xc3\xb2podes estaven ben preadaptatsa colonitzar la terra perqu\xc3\xa8 els seus preexistents exoesquelets proporcionaven protecci\xc3\xb3 contra la dessecaci\xc3\xb3, suport contra la gravetat i un mitj\xc3\xa0 de locomosi\xc3\xb3 que no depenia de l\'aigua._NEWLINE_A alguns bi\xc3\xb2legs no els agrada el terme pre-adaptaci\xc3\xb3 perqu\xc3\xa8 podria implicar un pla teol\xc3\xb2gic intencionat, cosa contr\xc3\xa0ria a l\'evoluci\xc3\xb3. Per aix\xc3\xb2 s\'han proposat termes alternatius que inclouen la coopci\xc3\xb3 (en angl\xc3\xa8s:"co-option") i exaptaci\xc3\xb3 ("exaptation"). _NEWLINE_Alguns fen\xc3\xb2mens poden tenir l\'aparen\xc3\xa7a de la preadaptaci\xc3\xb3 per\xc3\xb2 s\xc3\xb3n causats per la simple probabilitat. Per exempleelsambients futurs (com uns de m\xc3\xa9s calents o m\xc3\xa9s secs) poden semblar-se a aquells ja experiemntats per una poblaci\xc3\xb3 en un dels seus marges temporals o espacials. Aix\xc3\xb2 no \xc3\xa9s realment una preadapataci\xc3\xb3, sin\xc3\xb3 m\xc3\xa9s aviat la sort d\'adaptar-se a un clima que m\xc3\xa9s tard seria el predominant. La variaci\xc3\xb3 gen\xc3\xa8tica cr\xc3\xadptica pot haver purgat les mutacons m\xc3\xa9s delet\xc3\xa8ries, deixant una oportunitat incrementada a les adaptacions \xc3\xbatils, per\xc3\xb2 aix\xc3\xb2 representa que la selecci\xc3\xb3 actua sobre els genomes actuals amb conseq\xc3\xbc\xc3\xa8ncies per al futur, m\xc3\xa9s que no pas una preadaptaci\xc3\xb3.'